PMIndiaData/PMIndiaSum huggingface dataset:
મંત્રીમંડળે બંધારણીય (જમ્મુ-કાશ્મીરને લાગુ) આદેશ, 1954ના સુધારા માટે કાર્યોત્તર મંજૂરી આપી

પ્રધાનંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બંધારણીય (જમ્મુ અને કાશ્મીરને લાગુ) સુધારા આદેશ, 2017 દ્વારા બંધારણીય (જમ્મુ અને કાશ્મીરમાં લાગુ) આદેશ, 1954માં સુધારો કરવા માટે કાર્યોત્તર મંજૂરી આપી છે. આ મંજૂરી જમ્મુ-કાશ્મીર રાજ્યમાં વસ્તુ અને સેવા વેરા (જીએસટી)નો અમલ કરવા માટેનો માર્ગ મોકળો કરશે. બંધારણીય (જમ્મુ અને કાશ્મીરમાં લાગુ) સુધારણા આદેશ, 2017ને સંસદની મંજૂરી પછી 6 જુલાઈ, 2017ના રોજ ભારતના ગેઝેટમાં નોટફાઇડ કરવામાં આવ્યો છે.
મંત્રીમંડળે કેન-બેતવા નદીઓના આંતરજોડાણ પ્રોજેક્ટને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આયોજિત કેન્દ્રીય મંત્રીમંડળની બેઠકમાં કેન-બેતવા નદીના આંતરજોડાણના પ્રોજેક્ટને ફંડ આપવા અને અમલીકરણની મંજૂરી આપવામાં આવી છે. કેન-બેતવા લિન્ક પ્રોજેક્ટનો કુલ ખર્ચ વર્ષ 2020-21ની કિંમતના સ્તરે રૂ. 44,605 કરોડ થશે એવી આકારણી કરવામાં આવી છે. કેન્દ્રીય મંત્રીમંડળે પ્રોજેક્ટ માટે કેન્દ્ર સરકારના રૂ. 39,317 કરોડની સહાયની મંજૂરી આપી છે, જેમાં રૂ. 36,290 કરોડની ગ્રાન્ટ અને રૂ. 3,027 કરોડની લોન સામેલ છે. પ્રોજેક્ટ ભારતમાં નદીઓના વધારે આંતરજોડાણના પ્રોજેક્ટ માટેનો માર્ગ મોકળો કરશે તથા દુનિયાને આપણી ક્ષમતા અને વિઝનથી પરિચિત પણ કરાવશે. આ પ્રોજેક્ટમાં દૌધન જળાશયના નિર્માણ દ્વારા કેન નદીમાંથી પાણીને બેતવા નદીમાં હસ્તાંતરણ, બે નદીઓને નહેરના જોડાણ, લોઅર ઓર પ્રોજેક્ટ, કોઠા બેરેજ અને બિના કોમ્પ્લેક્સ બહુઉદ્દેશ પ્રોજેક્ટ સામેલ છે. પ્રોજેક્ટ વર્ષે 10.62 લાખ હેક્ટરની સિંચાઈ સુવિધા પ્રદાન કરશે, આશરે 62 લાખ લોકોને પીવાના પાણીનો પુરવઠો પ્રદાન કરશે તથા 103 મેગાવોટ હાઇડ્રોપાવર અને 27 મેગાવોટ સૌર ઊર્જા પણ પેદા કરશે. પ્રોજેક્ટનો અમલ અદ્યતન ટેકનોલોજી સાથે 8 વર્ષમાં થશે. પ્રોજેક્ટથી પાણીની ખેંચ ધરાવતા તથા મધ્યપ્રદેશ અને ઉત્તરપ્રદેશ રાજ્યમાં પથરાયેલા બુંદેલખંડ વિસ્તારને પ્રચૂર લાભ થશે. આ પ્રોજેક્ટથી મધ્યપ્રદેશના પન્ના, તિકમગઢ, છતરપુર, સાગર, દામોહ, દાતિયા, વિદિશા, શિવપુરી અને રાયસેન તથા ઉત્તરપ્રદેશના બાંદા, મહોબા, ઝાંસી અને લલિતપુરને પુષ્કળ લાભ મળશે. પ્રોજેક્ટ કૃષિ પ્રવૃત્તિઓમાં વધારા અને રોજગારીના સર્જનમાં વૃદ્ધિ થવાથી પછાત બુંદેલખંડ વિસ્તારમાં સામાજિક-આર્થિક સમૃદ્ધિને વેગ મળવાની અપેક્ષા છે. એનાથી આ વિસ્તારમાંથી સ્થળાંતરણ અટકાવવામાં પણ મદદ મળશે. આ પ્રોજેક્ટ પર્યાવરણલક્ષી વ્યવસ્થાપન અને સલામતી માટે સંપૂર્ણ સુવિધાઓ પૂરી પાડશે. આ માટે સંપૂર્ણ જમીનનું વ્યવસ્થાપન કરવાની યોજનાને ભારતીય વન્યજીવ સંસ્થા દ્વારા અંતિમ ઓપ આપવામાં આવે છે. પૃષ્ઠભૂમિઃ 22 માર્ચ, 2021ના રોજ કેન્દ્રીય જલશક્તિ મંત્રી તથા મધ્યપ્રદેશ અને ઉત્તરપ્રદેશના મુખ્યમંત્રીઓ વચ્ચે દેશમાં પ્રથમ મુખ્ય કેન્દ્ર સરકાર સંચાલિત નદીઓને જોડવાના પ્રોજેક્ટનો અમલ કરવા ઐતિહાસિક સમજૂતી થઈ હતી. આ સમજૂતીથી ભૂતપૂર્વ પ્રધાનમંત્રી શ્રી અટલબિહારી વાજપેયીના નદીઓને એકબીજા સાથે જોડીને પુષ્કળ પાણી ધરાવતા વિસ્તારોમાંથી દુષ્કાળગ્રસ્ત વિસ્તારોમાં પાણીનું વહન કરવાના વિઝનનો અમલ કરવા આંતર-રાજ્ય સાથસહકારની શરૂઆત થઈ છે.
ભારત અને બાંગ્લાદેશની વચ્ચે સીમા હાટની સ્થાપના અને સંચાલન પ્રણાલીની સમજૂતી જ્ઞાપન (એમઓયૂ)ને કેબિનેટની પૂર્વવ્યાપી મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ભારત અને બાંગ્લાદેશની વચ્ચે (1) 23.10.2010ના રોજ બાંગ્લાદેશ અને ભારતની વચ્ચે બંને દેશોની સીમા પર હાટ સ્થાપિત કરવા તથા તેની સંચાલન પ્રણાલી માટે હસ્તાક્ષરિત સમજૂતી જ્ઞાપન (એમઓયૂ) (2) 15.5.2012ના રોજ હસ્તાક્ષરિત જ્ઞાપન (એમઓયૂ)માં કંઈક વધુ જોડવાને (3) બાંગ્લાદેશ સરકાર અને સંબંધિત રાજ્ય સરકારોથી સલાહ કરવા નવી સીમા હાટ સ્થાપિત કરવા માટે જગ્યાની ઓળખ કરવા (4) ઉપરોક્ત સમજૂતી જ્ઞાપન/અનુશેષમાં સંબંધિ રાજ્ય સરકારો/કેન્દ્ર સરકારની એજન્સીઓ અને બાંગ્લાદેશની એજન્સીઓની સલાહથી સંશોધન/બદલાવ કરવાના સમજૂતી જ્ઞાપન (એમઓયુ)ને પૂર્વવ્યાપી મંજૂરી આપી દીધી છે. સીમા હાટની સ્થાપનાનો ઉદ્દેશ બંને દેશોની સીમા અને દૂર-સુદૂર રહેનારા લોકોને બજારની પારંપરિક વ્યવસ્થા, સ્થાનીય મુદ્રામાં સ્થાનીય ઉત્પાદોની ખરીદી-વેચાણ અને વસ્તુ વિનિમય દ્વારા કલ્યાણ કરવાનો છે. જો કે આ દ્વિપક્ષીય વ્યાપારમાં ટકાવારીના હિસાબથી મહત્વ નથી પરંતુ આ રીતના ઉપાય સમાજના વંચિત લોકોની આર્થિક સ્થિતિમાં સુધાર લાવવામાં મદદ કરવાનો છે.
પ્રધાનમંત્રીએ હિમાચલ પ્રદેશમાં ભારે વરસાદ અંગે ચિંતા વ્યક્ત કરી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશમાં ભારે વરસાદ અંગે ચિંતા વ્યક્ત કરી છે અને કહ્યું છે કે પરિસ્થિતિ પર નજીકથી નજર રાખવામાં આવી રહી છે. એક ટવીટમાં પ્રધાનમંત્રીએ કહ્યું કે, "ભારે વરસાદને કારણે હિમાચલ પ્રદેશની પરિસ્થિતિ પર નજીકથી નજર રાખવામાં આવી રહી છે. અધિકારીઓ રાજ્ય સરકાર સાથે કામ કરી રહ્યા છે. તમામ સંભવિત સમર્થન આપવામાં આવી રહ્યું છે. હું અસરગ્રસ્ત વિસ્તારોની સલામતી માટે પ્રાર્થના કરું છું."
પ્રધાનમંત્રીએ ડૉ. એ. પી. જે. અબ્દુલ કલામને તેમના જન્મ દિવસ પર શ્રદ્ધાંજલિ અર્પિત કરી

પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ ડૉ. એ. પી. જે. અબ્દુલ કલામને તેમના જન્મ દિવસ પર શ્રદ્ધાંજલિ અર્પિત કરી. પોતાના સંદેશમાં પ્રધાનમંત્રીએ કહ્યું કે, “આપણા પૂર્વ રાષ્ટ્રપતિને શ્રદ્ધાંજલિ, તેઓ એક એવા વ્યક્તિ હતા જેમણે પ્રત્યેક ભારતીયની કલ્પનાને સમજી.”
ડેનમાર્કના પ્રધાનમંત્રી સાથે પ્રધાનમંત્રી શ્રી મોદીની મુલાકાત અંગેની પ્રેસ રિલીઝ

પ્રધાનમંત્રી શ્રી નરેન્દ્ર મોદીએ આજે ડેનમાર્કના પ્રધાનમંત્રી મહામહિમ કુ. મેટ્ટ ફ્રેડરિક્સન સાથે દ્વિપક્ષીય બેઠક યોજી હતી. બંને નેતાઓએ વન-ટુ-વન ફોર્મેટમાં વાતચીત કરી, ત્યારબાદ પ્રતિનિધિમંડળ સ્તરની વાતચીત થઈ. બંને પ્રધાનમંત્રીઓએ ભારત-ડેનમાર્ક ગ્રીન સ્ટ્રેટેજિક પાર્ટનરશિપની પ્રગતિની સમીક્ષા કરી. ચર્ચાઓમાં પુનઃપ્રાપ્ય ઊર્જા, ખાસ કરીને ઓફશોર વિન્ડ એનર્જી અને ગ્રીન હાઇડ્રોજન તેમજ કૌશલ્ય વિકાસ, આરોગ્ય, શિપિંગ, પાણી અને આર્કટિકમાં સહકારને આવરી લેવામાં આવ્યો હતો. પ્રધાનમંત્રીએ ભારતમાં મુખ્ય કાર્યક્રમોમાં ડેનિશ કંપનીઓના સકારાત્મક યોગદાનની પ્રશંસા કરી. પ્રધાનમંત્રી ફ્રેડરિક્સને ડેનમાર્કમાં ભારતીય કંપનીઓની સકારાત્મક ભૂમિકા પર પ્રકાશ પાડ્યો હતો. બંને નેતાઓએ બંને દેશો વચ્ચે લોકો વચ્ચે વિસ્તરી રહેલા સંબંધોની પ્રશંસા કરી અને સ્થળાંતર અને ગતિશીલતા ભાગીદારી અંગેના ઉદ્દેશ્યની ઘોષણાનું સ્વાગત કર્યું. બંને નેતાઓએ પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું હતું. પ્રતિનિધિમંડળ સ્તરની મંત્રણા પછી એક સંયુક્ત નિવેદન અપનાવવામાં આવ્યું હતું, જે અહીં જોઈ શકાય છે. નિષ્કર્ષ પર આવેલા કરારોની સૂચિ અહીં જોઈ શકાય છે.
પીએમએ દલાઈ લામાને તેમના 87મા જન્મદિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આજે વહેલી સવારે દલાઈ લામાને તેમના 87મા જન્મદિવસ પર ફોન પર શુભેચ્છા પાઠવી છે. તેમણે દલાઈ લામાના લાંબા આયુષ્ય અને સારા સ્વાસ્થ્ય માટે પણ પ્રાર્થના કરી હતી. એક ટ્વીટમાં, પ્રધાનમંત્રીએ કહ્યું; "પરમ પવિત્ર @દલાઈલામાને આજે વહેલી સવારે ફોન પર 87મા જન્મદિવસની શુભેચ્છા પાઠવી હતી. અમે તેમના લાંબા આયુષ્ય અને સારા સ્વાસ્થ્ય માટે પ્રાર્થના કરીએ છીએ."
પ્રધાનમંત્રીએ જાપાનમાં નીચલા ગૃહમાં ચૂંટણીમાં જીતવા બદલ મહામહિમ ફુમિયો કિશિદાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ જાપાનમાં નીચલા ગૃહમાં ચૂંટણી જીતવા બદલ મહામહિમ ફુમિયો કિશિદાને અભિનંદન પાઠવ્યા હતા. પ્રધાનમંત્રીએ એક ટ્વીટમાં કહ્યું; “જાપાનમાં નીચલા ગૃહમાં ચૂંટણી જીતવા માટે @kishida230ને હૃદયપૂર્વક અભિનંદન. આપણી વિશેષ વ્યૂહાત્મક અને વૈશ્વિક ભાગીદારીને વધુ મજબૂત કરવા અને ઈન્ડો-પેસિફિક ક્ષેત્ર અને તેનાથી આગળ શાંતિ અને સમૃદ્ધિ માટે સાથે મળીને કામ કરવા માટે આતુર છીએ.
પ્રધાનમંત્રીએ રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અભિનંદન પાઠવ્યા હતા. પ્રધાનમંત્રીએ કહ્યુ કે, “રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અમારા તરફથી અભિનંદન. મને વિશ્વાસ છે કે એમને ગતિશીલ અને દૂરદર્શી નેતૃત્વમાં આપણી મિત્રતા અને વ્યાપક વ્યૂહાત્મક ભાગીદારી આગળ વધતી રહેશે.”
ભારત એક્શન પ્લાન 2020 સંમેલનમાં પ્રધાનમંત્રીનું મુખ્ય સંબોધન

પ્રધાનમંત્રી શ્રી નરેન્દ્ર મોદીએ આજે ટીવી ચેનલ ટાઇમ્સ નાઉ દ્વારા આયોજિત ભારત એક્શન પ્લાન 2020 સંમેલનમાં મુખ્ય સંબોધન કર્યું હતું. શ્રી મોદીએ કહ્યું કે, ‘વિશ્વનું સૌથી યુવા રાષ્ટ્ર ભારત, નવા દાયકા માટે એક્શન પ્લાન પણ તૈયાર કરી રહ્યું છે અને યુવા ભારત ધીમું થવાના મૂડમાં નથી.’ પ્રધાનમંત્રીએ કહ્યું કે સરકારે આ ભાવના સ્વીકારી છે અને છેલ્લા મહિનામાં નિર્ણય લેવામાં સદી ફટકારી છે. તેમણે એમ પણ કહ્યું કે આ ફેરફારોથી સમાજના દરેક સ્તરે નવી શક્તિ ઉભી થઈ છે, આત્મવિશ્વાસથી ભરેલી છે. પ્રધાનમંત્રીએ કહ્યું કે ‘આજે દેશના ગરીબ લોકોને વિશ્વાસ છે કે તેઓ તેમના જીવનધોરણમાં સુધારો કરી શકે છે, તેમની ગરીબી દૂર કરી શકે છે અને ખેડુતોને ખેતીમાં તેમની આવક વધશે તેવો વિશ્વાસ છે.’ 5 ટ્રિલિયન ડોલર ઇકોનોમી – નાના શહેરો અને નગરો પર ધ્યાન કેન્દ્રિત: તેમણે કહ્યું કે “ભારતે આગામી પાંચ વર્ષમાં તેની અર્થવ્યવસ્થા 5 ટ્રિલિયન ડોલર સુધી વધારવાનો લક્ષ્યાંક રાખ્યો છે. “લક્ષ્ય નિર્ધારિત કરવું અને તેના તરફ પ્રયત્નો કરવા વધુ સારા છે. આ લક્ષ્ય સરળ નથી પણ તેને હાંસલ કરવું અશક્ય પણ નથી,” તેમણે કહ્યું કે આ લક્ષ્ય હાંસલ કરવા માટે, દેશની નિકાસમાં વધારાની સાથે દેશમાં ઉત્પાદન ક્ષેત્રને મજબૂત બનાવવું ખૂબ જ મહત્વપૂર્ણ છે અને સરકારે આ તરફ અનેક પહેલ કરી છે. પ્રધાનમંત્રીએ કહ્યું કે આ પ્રયત્નોની વચ્ચે ભારતને વૈશ્વિક અર્થવ્યવસ્થામાં ઉતાર-ચડાવની સાથે ઉભરતી અર્થવ્યવસ્થા હોવાને કારણે વધુ પડકારોનો સામનો કરવો પડે છે. તેમણે ભારપૂર્વક જણાવ્યું હતું કે પ્રથમ વખત સરકારે નાના શહેરોના આર્થિક વિકાસ પર ધ્યાન કેન્દ્રિત કર્યું છે અને તેમને નવા વિકાસ કેન્દ્ર બનાવ્યા છે. કર પ્રણાલીમાં સુધારો: પ્રધાનમંત્રીએ કહ્યું, “દરેક સરકાર ટેક્સ પ્રણાલીમાં સુધારો લાવવામાં ખૂબ જ ખચકાતી રહી છે. વર્ષોથી આમાં કોઈ પરિવર્તન આવ્યું નહીં. હવે અમે પ્રક્રિયા કેન્દ્રિત કર પદ્ધતિ તરફથી નાગરિક કેન્દ્રિત કર પદ્ધતિ તરફ આગળ વધી રહ્યા છીએ. ભારત એવા પસંદગીના દેશોમાં જોડાઇ જશે, જ્યાં કરદાતાઓનું ચાર્ટર લાગુ કરવામાં આવ્યું છે. ચાર્ટર સ્પષ્ટપણે કરદાતાઓના અધિકારની વ્યાખ્યા કરશે. “ પ્રધાનમંત્રીએ દરેક ભારતીયને કરવેરામાંથી બચવાના પ્રયત્નો કરતાં હોય તો આત્મનિરીક્ષણ કરવા વિનંતી કરી અને પ્રામાણિક કરદાતાઓ વિષે વિચારવા કહ્યું. તેમણે તમામ નાગરિકોને જવાબદાર નાગરિક બનવા અને તેમના વેરા ભરવાની વિનંતી કરી. તેમણે મીડિયાને સમૃદ્ધ ભારતના નિર્માણમાં રચનાત્મક ભૂમિકા ભજવવા વિનંતી કરી. તેમણે કહ્યું, “જ્યારે દરેક વ્યક્તિ પોતાની ફરજો પૂરી કરશે, તો પછી કોઈ સમસ્યા જ નહીંરહે. ત્યારે દેશને નવીતાકાત, નવી ઊર્જા મળશે. આ દાયકામાં આ ભારતને નવી ઊંચાઇ પર લઈ જશે.”
કેન્દ્રીય મંત્રીમંડળને યુવા અને રમતગમતના ક્ષેત્રમાં સહકાર પર ભારત અને કતાર વચ્ચે એમઓયુની જાણ કરવામાં આવી

પ્રધાનમંત્રી શ્રી નરેન્દ્ર મોદીના અધ્યક્ષતામાં યોજાયેલી કેન્દ્રીય મંત્રીમંડળને 7 એપ્રિલ, 1999ના રોજ થયેલા સમજૂતી કરાર (એમઓયુ) તથા યુવા અને રમતગમતના ક્ષેત્રમાં 5.6.2016ના રોજ થયેલ દ્વિપક્ષીય સહકાર પર કતાર સાથે થયેલા એમઓયુની જાણકારી આપવામાં આવી હતી. આ એમઓયુ રમતગમતના વિજ્ઞાન, સ્પોર્ટ્સ મેડિસિન અને કોચિંગ પદ્ધતિઓના ક્ષેત્રોમાં જાણકારી અને કુશળતા વધારવામાં મદદ કરશે, જેના પરિણામે ભારત અને કતાર વચ્ચે દ્વિપક્ષીય સંબંધ મજબૂત થશે તથા આંતરરાષ્ટ્રીય ટૂર્નામેન્ટમાં આપણા ખેલાડીઓના પ્રદર્શનમાં સુધારો થશે. તે જાતિ, પંથ, ધર્મ, પ્રદેશ અને જ્ઞાતિના ભેદભાવ વિના તમામ ખેલાડીઓને સમાનપણે લાગુ પડશે.
પ્રધાનમંત્રીએ મીરાબાઈ ચાનુને ટોક્યો ઓલિમ્પિક્સ 2020માં વેઇટ લિફ્ટિંગમાં રજત ચંદ્રક જીતવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક્સ 2020માં વેઇટ લિફ્ટિંગમાં રજત ચંદ્રક જીતવા બદલ મીરાબાઈ ચાનુને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું, "@
ભૂટાનમાં માંગદેછૂ જળ વિદ્યુત પરિયોજનાનો સુધારેલો અંદાજિત ખર્ચ

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રિમંડળની બેઠકમાં આજે ભૂતાનમાં ચાલી રહેલી 720 મેગાવોટની માંગદેછૂ જળ વિદ્યુત પરિયોજના (એચઈપી) માટે 4,020.63 કરોડ રૂપિયાનો સુધારેલા અંદાજિત ખર્ચ (આરસીઈ)ને મંજૂરી આપવામાં આવી. પરિયોજના દેશમાં વિજળીની ઉપલબ્ધતાને વધારવા માટે ભારતને વધારાની વિજળી પ્રદાન કરશે. ઝડપથી આરસીઈ અનુમોદન મળવાથી પરિયોજનાનું કાર્ય કોઈ પણ અડચણ વગર સુચારૂ રૂપથી આગળ વધારવામાં સક્ષમ થઈ જશે. ભારત અને ભૂતાને માંગદેછૂ જળ વિદ્યૂત પરિયોજનાને નિષ્પાદિત કરવા માટે એપ્રિલ, 2010માં એક દ્વિપક્ષીય સમજૂતી પર હસ્તાક્ષર કર્યા હતા જેનો મંજૂરી ખર્ચ 2896.3 કરોડ રૂપિયા (માર્ચ 2008ના મૂલ્યના આધારે) હતો. આમાં ભારત સરકારે 30 ટકા ફાળો આપ્યો હતો જ્યારે 30 સમાન અર્ધવાર્ષિક હપ્તામાં 10 ટકા વાર્ષિક વ્યાજના દરે 70 ટકા લોન અપાઈ હતી. વર્તમાન સ્તર પર પરિયોજનાના કુલ ખર્ચ માં 1124.359 કરોડ રૂપિયાની વૃદ્ધિ થઈ ગઈ છે. આરસીઈના ખર્ચમાં વૃદ્ધિની પાછળ માર્ચ 2008 થી માર્ચ 2014ની વચ્ચે વધેલી મોંઘવારીની સાથે અન્ય કારણ રહ્યા.
પ્રધાનમંત્રી 9 માર્ચે ભારત અને બાંગ્લાદેશ વચ્ચે ‘મૈત્રી સેતુ’નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 9 માર્ચ 2021ના રોજ બપોરે 12 વાગે વીડિયો કોન્ફરન્સિંગના માધ્યમથી ભારત અને બાંગ્લાદેશ વચ્ચે નવનિર્મિત ‘મૈત્રી સેતુ’નું ઉદ્ઘાટન કરશે. આ ઉપરાંત, પ્રધાનંમત્રી આ કાર્યક્રમ દરમિયાન ત્રિપુરામાં બહુવિધ માળખાગત સુવિધા પરિયોજનાઓનું ઉદ્ઘાટન અને શિલાન્યાસ પણ કરશે. ‘મૈત્રી સેતુ’નું નિર્માણ ફેની નદી પર કરવામાં આવ્યું છે જે ત્રિપુરા રાજ્યમાં ભારત અને બાંગ્લાદેશની સરહદે વહે છે. ‘મૈત્રી સેતુ’ નામ ભારત અને બાંગ્લાદેશ વચ્ચે દ્વિપક્ષીય સંબંધો અને મૈત્રીનું પ્રતિક દર્શાવે છે. આ પૂલના બાંધકામનું કાર્ય રાષ્ટ્રીય ધોરીમાર્ગ અને માળખાગત સુવિધા વિકાસ નિગમ લિમિટેડ દ્વારા હાથ ધરવામાં આવ્યું છે અને કુલ રૂપિયા 133 કરોડના ખર્ચે આ નિર્માણ કાર્ય સંપન્ન થયું છે. 1.9 કિમી લાંબો આ પૂલ ભારત બાજુથી સબરૂમ અને બાંગ્લાદેશ બાજુથી રામગઢને જોડે છે. આ પૂલે ભારત અને બાંગ્લાદેશ વચ્ચે વેપાર અને લોકોથી લોકોના સંપર્ક માટેના આવનજાવનમાં એક નવા પ્રકરણનો પ્રારંભ કર્યો છે. આ ઉદ્ઘાટન સાથે, ત્રિપુરા ‘પૂર્વોત્તરનો ગેટવે’ બની જશે અને સબરૂમથી માત્ર 80 કિમીના અંતરે બાંગ્લાદેશના ચિત્તગોંગ બંદર સુધી પહોંચવાની સુગમતા પૂરી પાડશે. પ્રધાનમંત્રી આ પ્રસંગે સબરૂમ ખાતે નવી એકીકૃત ચેકપોસ્ટ ઉભી કરવા માટે તેનો શિલાન્યાસ કરશે. તેનાથી બંને દેશો વચ્ચે માલસામાન અને લોકોની આવનજાવનનું કામ વધુ સરળ બનશે, પૂર્વોત્તરના રાજ્યના ઉત્પાદનો માટે નવા બજારની તકો ઉપલબ્ધ થશે અને ભારતથી બાંગ્લાદેશ વચ્ચે વિના અવરોધે મુસાફરોની અવરજવરમાં મદદ મળશે. આ પરિયોજના ભારતીય જમીન બંદર સત્તામંડળ દ્વારા અંદાજે રૂપિયા 232 કરોડના ખર્ચે હાથ ધરવામાં આવી રહી છે. પ્રધાનમંત્રી કૈલાશહર ખાતે ઉનાકોટી જિલ્લા હેડક્વાર્ટરને ખોવાઇ જિલ્લા હેડક્વાર્ટર સાથે જોડતા
પ્રધાનમંત્રીએ ઈદ-એ-મિલાદ-ઉન-નબી નિમિત્તે દેશને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ દેશવાસીઓને ઈદ-એ-મિલાદ-ઉન-નબીની શુભેચ્છાઓ પાઠવી હતી. પ્રધાનમંત્રીએ જણાવ્યું હતું કે ઈદ-એ-મિલાદ-ઉન-નબીના પ્રસંગે હું આપ સૌને શુભેચ્છા પાઠવું છું. આ તહેવાર સમાજમાં ભાઈચારો અને કરુણાની ભાવના વધુ ગાઢ બનાવે તેવી પ્રાર્થના.
વિશ્વ પર્યટન દિવસના પ્રસંગે પ્રધાનમંત્રીએ દુનિયાભરના બધા લોકોને ભારત ભ્રમણ માટે આમંત્રિત કર્યા

વિશ્વ પર્યટન દિવસના પ્રસંગે પ્રધાનમંત્રી શ્રી નરેન્દ્ર મોદીએ દુનિયાભરના બધા લોકોને ભારત ભ્રમણ માટે આમંત્રિત કર્યા છે. પોતાના સંદેશમાં પ્રધાનમંત્રીએ કહ્યું કે, “વિશ્વ પર્યટન દિવસના અવસરે, હું આપ સૌ લોકોને ભારત આવવા અને ભારતની ખૂબસૂરતી, તેની વિવિધતા તથા અમારા લોકોના સૌહાર્દનો અનુભવ કરવા માટે આમંત્રિત કરૂં છું.”
પ્રધાનમંત્રી ગુજરાતના જિલ્લા પંચાયતના સભ્યોને મળ્યા

પ્રધાનમંત્રી શ્રી નરેન્દ્ર મોદી ગઈકાલે ગુજરાતના જિલ્લા પંચાયત સભ્યોને મળ્યા હતા અને ગ્રામીણ વિકાસ અને સામાજિક પ્રગતિ માટે જનશક્તિનો લાભ લેવા સંબંધિત મુદ્દાઓ વિશે વિસ્તૃત વાત કરી હતી. એક ટ્વીટમાં પ્રધાનમંત્રીએ કહ્યું; "ગઈકાલે, ગુજરાતના જિલ્લા પંચાયત સભ્યો સાથે એક ઉત્તમ બેઠક મળી. અમે ગ્રામીણ વિકાસ અને સામાજિક પ્રગતિ માટે જનશક્તિનો લાભ ઉઠાવવા સંબંધિત મુદ્દાઓ વિશે લાંબી વાત કરી."
ઉપરાષ્ટ્રપતિ,પ્રધાનમંત્રી અને લોકસભા અધ્યક્ષ સંયુક્તપણે 15 સપ્ટેમ્બરના રોજ સંસદ ટીવી લોન્ચ કરશે

ભારતના ઉપરાષ્ટ્રપતિ અને રાજ્યસભા અધ્યક્ષ શ્રી વેંકૈયા નાયડુ, પ્રધાનમંત્રી શ્રી નરેન્દ્ર મોદી અને લોકસભા અધ્યક્ષ શ્રી ઓમ બિરલા 15 સપ્ટેમ્બર, 2021ના રોજ સાંજે 6 વાગ્યે પાર્લામેન્ટ હાઉસ એનેક્સીના મુખ્ય કમિટી રૂમમાં સંયુક્તપણે સંસદ ટીવી લોન્ચ કરશે. આ લોન્ચની તારીખ આંતરરાષ્ટ્રીય લોકશાહી દિવસને ધ્યાનમાં રાખીને નિશ્ચિત કરાઈ છે. સંસદ ટીવી વિશેઃ ફેબ્રુઆરી, 2021માં, લોકસભા ટીવી અને રાજ્યસભા ટીવીને એક કરી દેવાનો નિર્ણય લેવાયો હતો અને સંસદ ટીવીના સીઈઓની માર્ચ, 2021માં નિયુક્તિ થઈ હતી. સંસદ ટીવીના કાર્યક્રમો પ્રારંભિક રીતે 4 કેટેગરીમાં – સંસદ અને લોકતાંત્રિક સંસ્થાઓની કામગીરી, શાસન અને યોજનાઓ/નીતિઓનું અમલીકરણ, ભારતનો ઈતિહાસ અને સંસ્કૃતિ તથા સમકાલીન મુદ્દા/હિતો/ચિંતાઓમાં રહેશે. …
પ્રધાનમંત્રીએ ઈન્સેટ-3ડીઆરના સફળ લોન્ચ બદલ ઈસરોના વૈજ્ઞાનિકોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતના જીઓસિન્ક્રોનસ સેટેલાઈટ લોન્ચ વ્હિકલ જીએસએલવી-એફ05ની આધુનિક હવામાન સેટેલાઈટ ઈન્સેટ-3ડીઆરને લઈને દસમી ફ્લાઈટના સફળ લોન્ચ બદલ ઈસરોના વૈજ્ઞાનિકોને અભિનંદન પાઠવ્યા હતા. પ્રધાનમંત્રીએ કહ્યું હતું કે, આપણો સ્પેશ પ્રોગ્રામ ઉદાહરણિય સિધ્ધિઓથી આપણને ગર્વિત કરે છે. ઈન્સેટ-3ડીઆરનું સફળ લોન્ચ આનંદની વાત છે. ઈસરોના વૈજ્ઞાનિકોને આ વખતે ફરીથી ઉત્કૃષ્ટ પ્રતિભા, અજોડ પ્રતિબધ્ધતા અને અપૂર્વ દ્રઢનિશ્ચય બદલ અભિનંદન.
પ્રધાનમંત્રીએ હરિયાણાના લોકોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ હરિયાણાના લોકોને તેમના સ્થાપના દિવસ પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "રાજ્યના સ્થાપના દિવસ પર હરિયાણાના લોકોને ખૂબ ખૂબ અભિનંદન. હું ઈચ્છું છું કે પરંપરા અને સંસ્કૃતિનું જતન કરતું આ રાજ્ય વિકાસના નવા માપદંડોનું નિર્માણ કરવાનું ચાલુ રાખે."
પ્રધાનમંત્રીએ દુનિયાના સૌથી ઊંચા બ્રિજ, ચેનાબ બ્રિજના આર્ક ક્લોઝરના સંપન્ન થવા અંગે પ્રશંસા કરી

પ્રધાનમંત્રીએ ભારતીય રેલવે દ્વારા જમ્મુ-કાશ્મીરમાં વિશ્વના સૌથી ઊંચા બ્રિજ ચેનાબ બ્રિજના આર્ક ક્લોઝરનું કાર્ય સંપન્ન થવા માટે પ્રશંસા કરી હતી. પ્રધાનમંત્રી શ્રી મોદીએ એક ટ્વીટમાં કહ્યું કે દેશવાસીઓની ક્ષમતા અને વિશ્વાસ દુનિયાની સામે એક ઉદાહરણ રજૂ કરે છે. નિર્માણની આ સિદ્ધિ માત્ર આધુનિક એન્જિનિયરિંગ અને ટેકનોલોજીના ક્ષેત્રમાં ભારતની વધતી પ્રગતિને જ પ્રદર્શિત કરતી નથી પરંતુ આ ‘સંકલ્પ સે સિદ્ધિ’ના લોકાચાર દ્વારા ચિહ્નિત કાર્ય સંસ્કૃતિને બદલવાનું પણ એક ઉદાહરણ છે.’
પ્રધાનમંત્રી તથા બેલ્જીયમના પ્રધાન મંત્રી દ્વારા રીમોટ વડે દેઓસ્થલ, ઉત્તરાખંડમાં આવેલા એરીઝ ટેલીસ્કોપનો પ્રારંભ

પ્રધાનમંત્રી શ્રી નરેન્દ્ર મોદી તથા બેલ્જીયમના પ્રધાનમંત્રી શ્રી ચાર્લ્સ મિશેલે આજે સાથે મળીને ઉત્તરાખંડના દેઓસ્થલમાં આવેલા 3.6 મીટરના ઓપ્ટીકલ ટેલીસ્કોપનો રિમોટ વડે ટેકનીકલી પ્રારંભ કરાવ્યો. બંને દેશોના વૈજ્ઞાનિકો, ખાસ કરીને ભારતની ટીમ એરીઝ તથા બેલ્જીયમની ટીમ એડવાન્સ મીકેનીકલ એન્ડ ઓપ્ટીકલ સાયન્સ (એમોસ) વચ્ચેના પારસ્પરિક સહયોગના પરિણામ સ્વરૂપે ઉત્તરાખંડ હિમાલયમાં આવેલા આર્યભટ્ટ રીસર્ચ ઇન્સ્ટીટયુટ ઓફ ઓબ્ઝર્વેશનલ સાયન્સ (એરીઝ) ખાતે આ ટેલીસ્કોપની સ્થાપના કરવામાં આવી છે. આ સ્ટેટ ઓફ આર્ટ પ્રકારના વિશ્વના શ્રેષ્ઠ ટેલીસ્કોપમાનું એક છે, જે અનેક મહત્વની વૈજ્ઞાનિક એપ્લીકેશનનો ઝીણવટભર્યો અભ્યાસ કરવામાં મદદ કરશે. આ પ્રસંગે પોતાનું વક્તવ્ય આપતા પ્રધાનમંત્રીએ હિમાલયના ખોળામાં સ્થપાયેલ આ સોફેસ્ટીકેટેડ અને સંપૂર્ણ સ્ટીરેબલ ઓપ્ટીકલ ટેલીસ્કોપની સફળતાપૂર્વકની સ્થાપના બદલ બન્ને દેશોના વૈજ્ઞાનિકોને અભિનંદન પાઠવ્યા હતા. તેમણે કહ્યું હતું કે, આ માત્ર બે દેશની સરકારોનો પારસ્પરિક પ્રયાસ નથી પરંતુ તેમાં સ્વાયત્ત સંસ્થા એરીઝ અને ખાનગી કંપની –એમોસ નો પણ સમાવેશ થાય છે. તેમણે વધુમાં જણાવ્યું હતું કે 6500 કિલોમીટર દુર બ્રુસેલ્સથી તેનું રિમોટ વડે થયેલું એક્ટીવેશન એ બાબત દર્શાવે છે કે જો એકવાર પ્રયત્નોને જોડવામાં આવે તો કંઈ જ અશક્ય નથી. તેમણે ઉમેર્યું કે આ બાબતમાં તો આકાશ એ પણ મર્યાદા નથી!
ભારત સરકાર અને મોઝામ્બિક સરકાર વચ્ચે નવા અને નવીનીકરણીય ઊર્જા મંત્રાલયો વચ્ચેના સમજૂતિ કરારને કેબિનેટની મંજૂરી

પ્રધાનમંત્રીશ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે ભારત અને મોઝામ્બિકના નવીન અને નવીનીકરણીય ઉર્જા મંત્રાલયો વચ્ચે સમજૂતિ કરાર (એમઓયુ)ને મંજૂરી આપી છે. મોઝામ્બિકના રાષ્ટ્રપતિ મહામહિમ શ્રી ફિલિપ ન્યૂસીની ભારત યાત્રા દરમ્યાન ભારત સરકારના નવીન અને નવીનીકરણીય ઉર્જા મંત્રાલય અને મોઝામ્બિક સરકારના ખનિજ સંસાધન અને ઉર્જા મંત્રાલય વચ્ચે એક સંમતિપત્ર પર 5 ઓગસ્ટ, 2015ના રોજ નવી દિલ્હીમાં હસ્તાક્ષર કરવામાં આવ્યા હતા. આ સંમતિપત્રથી બન્ને દેશો વચ્ચે દ્વિપક્ષીય સહકાર વધારવામાં મદદ મળી રહેશે. પૂર્વભૂમિકાઃ આ સંમતિપત્રનો હેતુ સહકારી સંસ્થાગત સંબંધોનો પાયો સ્થાપિત કરવાનો છે, જેથી એકબીજાને લાભ, સમાનતા અને પારસ્પરિકતાના આધાર પર નવીન અને નવીનીકરણીય ઉર્જાના ક્ષેત્રમાં તકનીકી દ્વિપક્ષીય સહયોગ, નિવેશ સંવર્ધન અને ભાગીદારીને પ્રોત્સાહન મળી શકે. સહયોગના ક્ષેત્રો હેઠળ નવીનીકરણીય ઉર્જાના ક્ષેત્રમાં વિશેષ પ્રશિક્ષણ પાઠ્યક્રમોના સંચાલન માટે નવીન અને નવીનીકરણીય ઉર્જા સાથે સંકળાયેલી પદ્ધતિના વિકાસ પર ધ્યાન કેન્દ્રીત કરવામાં આવશે. જેથી આ સહયોગ ક્ષેત્ર હેઠળ અનુસંધાન અને વિકાસ તથા નવીનીકરણીય ઉર્જાના ક્ષેત્રે ટેકનોલોજીના હસ્તાંતરણ, વિભિન્ન પ્રકારની નવીનીકરણીય ઉર્જાના ક્ષેત્રમાં અનુભવોનું આદાનપ્રદાન, સૌર, પવન, બાયોમાસ, જીઓથર્મલ અને જૈવ ઈંધણ પર ધ્યાન કેન્દ્રિત કરવામાં આવશે. આ ઉપરાંત દ્વિપક્ષીય ખાનગી ક્ષેત્રવાળા નવીનીકરણીય ઉર્જા પ્લેટફોર્મની સ્થાપના, વૈજ્ઞાનિક મુલાકાતો અને પરસ્પર સંમતિવાળા અન્ય ક્ષેત્રો પર પણ ધ્યાન કેન્દ્રિત કરવામાં આવશે.
પ્રધાનમંત્રીએ બીજા ખેલો ઈન્ડિયા રાષ્ટ્રીય શિયાળુ રમતોત્સવના ઉદ્ઘાટન પ્રસંગે પ્રારંભિક સંબોધન કર્યું

પ્રધાનમંત્રી શ્રી નરેન્દ્ર મોદીએ વિડીયો કોન્ફરન્સના માધ્યમથી બીજા ખેલો ઈન્ડિયા રાષ્ટ્રીય શિયાળુ રમતોત્સવના ઉદ્ઘાટન પ્રસંગે પ્રારંભિક સંબોધન કર્યું હતું. આ પ્રસંગે બોલતા પ્રધાનમંત્રીએ જણાવ્યું હતું કે આજથી ખેલો ઈન્ડિયા શિયાળુ રમતોત્સવની બીજી આવૃત્તિનો પ્રારંભ થવા જઈ રહ્યો છે. શિયાળુ રમતોત્સવમાં ભારતની અસરકારક હાજરી માટેનું કેન્દ્ર જમ્મુ કાશ્મીરને બનાવવાની દિશામાં આ એક મોટું પગલું છે. તેમણે જમ્મુ કાશ્મીરના ખેલાડીઓ અને સમગ્ર દેશમાંથી આવેલ તમામ રમતવીરોને શુભેચ્છા પાઠવી હતી. તેમણે નોંધ્યું હતું કે જુદા જુદા રાજયોમાંથી આ શિયાળુ રમતોમાં ભાગ લઈ રહેલા રમતવીરોની સંખ્યામાં બમણી થઈ ગઈ છે અને જે શિયાળુ રમતો તરફ લોકોના વધી રહેલ ઉત્સાહને દર્શાવે છે. તેમણે કહ્યું હતું કે આ શિયાળુ રમતોમાં થયેલ અનુભવ ખેલાડીઓને શિયાળુ ઓલિમ્પિકમાં ભાગ લેતી વખતે મદદરૂપ થશે. તેમણે કહ્યું કે જમ્મુ અને કાશ્મીરમાં શિયાળુ રમતો એક નવા ખેલકૂદના ઇકોસિસ્ટમને વિકસિત કરવામાં મદદ કરશે. તેમણે કહ્યું કે આ કાર્યક્રમ જમ્મુ અને કાશ્મીરમાં પ્રવાસન ક્ષેત્રમાં પણ એક નવો જુસ્સો અને ઉત્સાહનો ઉમેરો કરશે. તેમણે કહ્યું કે રમતો એ એક એવું ક્ષેત્ર બની ગયું છે કે જેમાં વિશ્વના દેશો તેમની સોફ્ટ પાવરનું પ્રદર્શન કરે છે. પ્રધાનમંત્રીએ જણાવ્યું હતું કે રમતગમત વૈશ્વિક પરિમાણ ધરાવે છે અને આ વિઝન રમતગમતના ઇકોસિસ્ટમમાં હમણાં તાજેતરમાં થયેલા સુધારાઓને માર્ગદર્શન આપે છે. ખેલો ઈન્ડિયા કેમ્પેઇનથી લઈને ઓલિમ્પિક પોડીયમ સ્ટેડિયમ સુધી એક સમગ્રતયા અભિગમ છે. ખેલકૂદના વ્યવસાયિકોનો હાથ પકડવાનું કાર્ય જમીની સ્તર પર તેમની પ્રતિભા ઓળખવાથી શરૂ કરીને ટોચના વૈશ્વિક મંચ પર લઈ જવા સુધી કરવામાં આવે છે. પ્રતિભા ઓળખથી લઈને ટીમ પસંદગી સુધી પારદર્શકતા એ સરકારની પ્રાથમિકતા છે. રમતવીરોનું ગૌરવ અને તેમના યોગદાનની ખ્યાતિની ખાતરી આપવામાં આવે છે, પ્રધાનમંત્રીએ જણાવ્યું હતું. પ્રધાનમંત્રીએ ભારપૂર્વક જણાવ્યું હતું કે હમણાં તાજેતરની રાષ્ટ્રીય શિક્ષણ નીતિમાં રમતગમતને એક ગૌરવશાળી સ્થાન પ્રદાન કરવામાં આવ્યું છે. રમતગમત કે જેને અગાઉ અભ્યાસક્રમમાં વધારાની પ્રવૃત્તિ ગણવામાં આવતી હતી તેને હવે અભ્યાસક્રમના એક ભાગ તરીકે જોવામાં આવી રહી છે અને રમતગમતમાં ગ્રેડિંગ એ બાળકોના શિક્ષણમાં ગણતરીમાં લેવામાં આવશે. પ્રધાનમંત્રીએ માહિતી આપી હતી કે રમતગમત માટે ઈન્સ્ટિટ્યૂટસ ઓફ હાયર એજ્યુકેશન અને સ્પોર્ટ્સ યુનિવર્સિટીની સ્થાપના કરવામાં આવી રહી છે. તેમણે સ્પોર્ટ્સ સાયન્સ અને સ્પોર્ટ્સ મેનેજમેન્ટને શાળાના સ્તર પર લઈ જવાની જરૂરિયાત પર ભાર મૂક્યો હતો કારણ કે તે યુવાનો માટે કારકિર્દીની સંભાવનાઓને સુધારશે અને સ્પોર્ટ્સ ઈકોનોમીમાં ભારતની ઉપસ્થિતિમાં વૃદ્ધિ કરશે. શ્રી મોદીએ યુવાન રમતવીરોને એ વાત હંમેશા યાદ રાખવા માટે પ્રોત્સાહિત કર્યા હતા કે તેઓ આત્મનિર્ભર ભારતના રાજદૂતો છે. સંબોધનનું સમાપન કરતાં પ્રધાનમંત્રીએ કહ્યું કે વિશ્વ રમતગમતના ક્ષેત્રમાં ભારતના પ્રદર્શનના માધ્યમથી તેનું મૂલ્યાંકન કરે છે.
ભારત અને કંબોડિયા વચ્ચે પર્યટન ક્ષેત્રમાં સહયોગ પર સહમતિ પત્ર પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં ભારત અને કંબોડિયાની વચ્ચે પરસ્પર પર્યટનને પ્રોત્સાહન આપવાના હેતુ સાથે બંને દેશો વચ્ચે પર્યટન ક્ષેત્રમાં સહયોગ વધારવા સંબંધી સહમતિ પત્રને આજે પૂર્વવર્તી મંજૂરી આપી છે. આ સહમતિ પત્ર પર 16 સપ્ટેમ્બર, 2015ના રોજ કંબોડિયાના ઉપ રાષ્ટ્રપતિની ભારત યાત્રા દરમિયાન હસ્તાક્ષર કરાયા હતા. આ સમજૂતિના મુખ્ય ઉદ્દેશો નીચે મુજબ છેઃ 1. પર્યટન ક્ષેત્રમાં પરસ્પર સહયોગમાં વિસ્તાર 2. પર્યટન સંબંધી સૂચના અને આંકડાઓનું આદન-પ્રદાન 3. હોટલ અને ટૂર ઓપરેટરો સહિત પર્યટનના હિતધારકો વચ્ચે સહયોગને પ્રોત્સાહન આપવું. 4. માનવ સંસાધન વિકાસમાં સહયોગ માટે કાર્યક્રમોના આદાન-પ્રદાન સ્થાપિત કરવા 5. પર્યટન અને આતિથ્ય ક્ષેત્રોમાં રોકાણ 6. બંને તરફ પર્યટનને પ્રોત્સાહન આપવા માટે આપણા ટૂર ઓપરેટરો / મીડિયા / અભિપ્રાય નિર્માતાઓની યાત્રાનું આદાન-પ્રદાન 7. પ્રચાર, માર્કેટિંગ અને પર્યટન સ્થળના વિકાસ અને પ્રબંધન ક્ષેત્રોમાં અનુભવનું આદાન – પ્રદાન 8. બંને દેશોમાં દેશાટન મેળો / પ્રદર્શનોમાં ભાગ લેવો. 9. સુરક્ષિત, સમ્માનજનક અને સતત પર્યટનને પ્રોત્સાહન.
પ્રધાનમંત્રીએ શિલોંગના આર્કબિશપ રેવ. ડોમનિક જાલાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શિલોંગના આર્કબિશપ રેવ. ડોમનિક જાલાના નિધન પર શોક વ્યક્ત કર્યો હતો. પ્રધાનમંત્રીએ ટ્વીટ કરી લખ્યું હતું, આર્કબિશપના નિધનથી તેઓ દુઃખી છે. શ્રી મોદીએ કહ્યું કે “રેવ. ડોમનિક જાલાને હંમેશા સમાજની સેવા અને મેઘાલયની પ્રગતિ માટેનાં એમના જુસ્સા માટે યાદ કરવામાં આવશે. એમના આત્માને શાંતિ મળે.”
પ્રધાનમંત્રીએ સ્વતંત્રતા દિવસ પર મહાત્મા ગાંધીને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ આજે રાજઘાટ જઈને રાષ્ટ્રપિતા મહાત્મા ગાંધીને સ્વતંત્રતા દિવસ પર શ્રદ્ધાંજલિ આપી. પ્રધાનમંત્રીએ ટ્વીટ કર્યુ, “રાજઘાટ જઈને મહાત્મા ગાંધીને શ્રદ્ધાંજલિ આપી. જ્યારે અમે લોકોની આકાંક્ષાઓને પૂરા કરવા માટે કામ કરીએ છીએ તો તેમના વિચાર અને આદર્શ અમારૂં સતત માર્ગદર્શન કરતા રહે છે.”